พอฤทัยพ้นล้มละลายให้ประนอม
ศาลเห็นชอบประนอมหนี้ก่อนล้มละลาย &#8220;พอฤทัย ชินวัตร&#8221; อดีตภรรยาพายัพ
11 ม.ค. 2555

ศาลเห็นชอบประนอมหนี้ก่อนล้มละลาย “พอฤทัย ชินวัตร” อดีตภรรยาพายัพ
แหล่งข่าวจากบรรษัทบริหารสินทรัพย์ไทย (บสท.) เปิดเผยว่า หลังจากที่ บสท.ได้ยื่นฟ้องศาลล้มละลายและมีประกาศเจ้าพนักงานพิทักษ์ทรัพย์ มีคำสั่งพิทักษ์ทรัพย์เด็ดขาดบริษัท ชินวัตรดีเวลลอปเมนท์ หรือบริษัท อินเทลลิเจนท์ ดีเวลลอปเมนท์ และนางพอฤทัย ชินวัตร (นามสกุลเดิม จันทรพันธ์) อดีตภรรยานายพายัพ ชินวัตร น้องชาย พ.ต.ท.ทักษิณ ชินวัตร อดีตนายกรัฐมนตรี ลงในราชกิจจานุเบกษา เมื่อวันที่ 11 พ.ค. 2553 ตามคดีหมายเลขแดงที่ ล. 19842/2552 
ล่าสุด เมื่อวันที่ 10 ม.ค. 2555 มีประกาศในราชกิจจานุเบกษาของประกาศเจ้าพนักงานพิทักษ์ทรัพย์ ว่า ศาลเห็นชอบด้วยการประนอมหนี้ก่อนล้มละลายนางพอฤทัย ชินวัตร คดีหมายเลขแดงที่ ล. 19842/2552 กองบังคับคดีล้มละลาย 2 ศาลล้มละลายกลาง กรมบังคับคดี กระทรวงยุติธรรมประกาศว่า บัดนี้ศาลล้มละลายกลางได้มีคำสั่งเห็นชอบด้วยการประนอมหนี้ของนางพอฤทัย ลูกหนี้ที่ 3 ตามพระราชบัญญัติล้มละลาย พ.ศ. 2543 ตั้งแต่วันที่ 26 ก.ย. 2554 ประกาศ ณ วันที่ 3 ต.ค. 2554 
สำหรับนางพอฤทัย เป็นอดีตภรรยาของนายพายัพ ชินวัตร พี่ชายของ น.ส.ยิ่งลักษณ์ ชินวัตร นายกรัฐมนตรี